Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ 87/08., 86/09., 92/10.,105/10., 90/11., 16/12., 86/12., 126/12., 94/13., 152/14. i 7/17.), čl. 72. Statuta Osnovne škole Lovinac te članaka 7 i 8. Pravilnika o radu Osnovne škole Lovinac, Osnovna škola Lovinac, Domovinski trg 2, 53244 Lovinac, dana 4. travnja 2018. godine raspisuje

**N A T J E Č A J**  
za prijem radnika u radni odnos

**Učitelj/ica informatike,** 4 sata tjedno na nepuno neodređeno radno vrijeme.  
  
Uvjeti: prema čl. 105. Zakona o odgoju i obrazovanju u osnovnoj i srednjoj školi, za rad u osnovnoj školi ne smiju postojati zapreke iz članka 106. Zakona o odgoju i obrazovanju u osnovnoj i srednjoj školi.  
  
Uz prijavu priložiti:  
- životopis,  
- dokaz o državljanstvu (presliku domovnice),  
- dokaz o stečenoj stručnoj spremi (presliku diplome),  
- potvrdu Hrvatskog zavoda za mirovinsko osiguranje o radnom stažu,  
- uvjerenje nadležnog suda da se protiv podnositelja prijave ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi, ne starije od 6 mjeseci (izvornik).  
  
Rok za podnošenje prijava na natječaj je 8 dana od dana objave na mrežnim stranicama i oglasnoj ploči Hrvatskog zavoda za zapošljavanje odnosno na mrežnim stranicama i oglasnoj ploči Osnovne škole Lovinac.  
  
Kandidatom u natječajnom postupku smatra se osoba koja je podnijela urednu, pravovremenu i potpisanu prijavu na natječaj zajedno sa svim prilozima te koja ispunjava uvjete iz natječaja.  
Urednom se smatra samo prijava koja sadrži sve podatke i priloge navedene u javnom natječaju.  
Nepotpune i nepravodobne prijave neće se razmatrati.  
  
Kandidati koji se po posebnim propisima pozivaju na prednost pri zapošljavanju moraju prilikom prijave na natječaj dostaviti svu potrebnu dokumentaciju i dokaze koje posebni propisi propisuju pri ostvarivanju prava na prednost kod zapošljavanja.

Kandidati koji se pozivaju na pravo prednosti pri zapošljavanju sukladno članku 102. stavku 1.-3. Zakona o pravima hrvatskih branitelja iz Domovinskog rata i članovima njihovih obitelji (NN br. 121/17) uz prijavu na natječaj dužni su, pored svih dokaza o ispunjavanju traženih uvjeta iz natječaja, priložiti i dokumentaciju propisanu člankom 103. stavkom 1. Zakona o pravima hrvatskih branitelja iz Domovinskog rata i članovima njihovih obitelji

(poveznica na internetsku stranicu Ministarstva hrvatskih branitelja na kojoj su navedeni dokazi potrebni za ostvarivanje prva prednosti pri zapošljavanju:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf).).

Sukladno članku 13. stavku 2. Zakona o ravnopravnosti spolova („Narodne novine“, br. 82/08) na natječaj se mogu javiti osobe oba spola.

Prijave s potrebnom dokumentacijom o ispunjavanju uvjeta dostaviti na adresu:   
Osnovna škola Lovinac,   
Domovinski trg 2,   
53244 Lovinac,   
s naznakom ˝Za natječaj“.   
  
O rezultatima natječaja kandidati će biti obaviješteni pisanim putem u zakonskom roku.

KLASA: 112-01/18-01-05

URBROJ: 2125/23-01-18-01

U Lovincu, 4. travnja 2018. godine